Rikunarita-ORG/Wikinium huggingface dataset:
# ஏ. எல். விஜய்

| ஏ. எல். விஜய் |
| --- |
|  |
| பிறப்பு | 18 சூன் 1979 (1979-06-18) சென்னை, தமிழ்நாடு, இந்தியா |
| இருப்பிடம் | சென்னை, தமிழ்நாடு, இந்தியா |
| தேசியம் | இந்தியர் |
| பணி | திரைப்பட இயக்குநர் நடன அமைப்பாளர் |
| செயற்பாட்டுக் காலம் | 2000–தற்போது வரை |
| பெற்றோர் | ஏ. எல். அழகப்பன் வள்ளியம்மை |
| வாழ்க்கைத் துணை | * அமலா பால் (தி. 2014; ம.மு. 2017)
* ஐஸ்வர்யா (தி. 2019)
 |
| பிள்ளைகள் | 1 |
| உறவினர்கள் | உதயா (சகோதரன்) |

**ஏ. எல். விஜய்** (*A. L. Vijay*, பிறப்பு: 18 சூன் 1979) இவர் இந்திய நாட்டு தமிழ்த் திரைப்பட இயக்குநர் ஆவார். அவரின் தந்தை **ஏ. அழகப்பன்** தயாரிப்பாளர் மற்றும் கவுன்சில் தலைவர் ஆவார். இவருக்கு **உதயா** என்ற சகோதரும் உண்டு. அவரும் ஒரு தமிழ்த் திரைப்பட நடிகர் ஆவார்.

## ஆரம்ப வாழ்க்கை

இவர் இந்திய திரைப்படத் துறையில் பிரபல இயக்குநர். இவர் 100 க்கும் மேற்பட்ட விளம்பரப் படங்களை இயக்கியுள்ளார். அதன் மூலம் 2009ஆம் ஆண்டு சிறந்த கார்ப்பரேட் விளம்பர விருதை வென்றார். 2007ம் ஆண்டு அஜித் மற்றும் திரிஷா நடித்த கிரீடம் என்ற திரைப்படத்தில் மூலம் இயக்குநராகவும் அறிமுகமானார். 2008ஆம் ஆண்டு **பொய் சொல்லப் போறோம்** என்ற நகைச்சுவைத் திரைப்படத்தை இயக்குநர். 2010ஆம் ஆண்டு ஆர்யா மற்றும் ஏமி சாக்சன் நடித்த மதராசபட்டினம் திரைப்படத்தின் மூலம் பிரபல இயக்குநர் ஆனார். 2011ஆம் ஆண்டு விக்ரம், **அனுஷ்கா**, அமலா பால் மற்றும் சாரா அர்ஜுன் நடித்த தெய்வத்திருமகள் திரைப்படத்தையும், 2013ஆம் ஆண்டு விஜய் நடித்த தலைவா என்ற திரைப்படத்தை இயக்கினார்.

## குடும்பம்

இவர் தலைவா படத்தின் போது
நடிகை அமலா பாலுடன் காதல் ஏற்பட்டு, 2014 ஆம் ஆண்டு அவரைத் திருமணம் செய்துகொண்டார். பின்னர் 2017 ஆம் ஆண்டு இருவரும் கருத்து வேறுபாட்டால் விவாரகரத்து செய்துகொண்டனர். இந்நிலையில், கடந்த 2019 ஆம் ஐஸ்வர்யா என்ற பொதுநல மருத்துவரை திருமணம் செய்துகொண்டார்.இவர்களுக்கு துருவா விஜய் என்ற மகனும் உண்டு.

## திரைப்படங்கள்

| ஆண்டு | திரைப்படம் | நடிகர்கள் | மொழி | குறிப்புகள் |
| --- | --- | --- | --- | --- |
| 2007 | *கிரீடம்* | அஜித் குமார், திரிஷா கிருஷ்ணன் | தமிழ் | மலையாளம் கிரீடம் மறு ஆக்கம் (1989 படம்) |
| 2008 | பொய் சொல்ல போறோம் | கார்த்திக் குமார், பியா பஜ்பை | தமிழ் | இந்தி கோஸ்லா கா கோஸ்லா படம் மறு ஆக்கம் |
| 2010 | மதராசபட்டினம் | ஆர்யா, ஏமி சாக்சன் | தமிழ் | **பரிந்துரை**, பிலிம்பேர் சிறந்த இயக்குநருக்கான விருது **பரிந்துரை**, விஜய் சிறந்த இயக்குநர் விருது |
| 2011 | *தெய்வத்திருமகள்* | விக்ரம், சாரா அர்ஜுன், அனுஷ்கா ஷெட்டி, அமலா பால் | தமிழ் | **பரிந்துரை**, பிலிம்பேர் சிறந்த இயக்குநருக்கான விருது – தமிழ் |
| 2012 | *தாண்டவம்* | விக்ரம், அனுஷ்கா ஷெட்டி, ஏமி சாக்சன் | தமிழ் |  |
| 2013 | *தலைவா* | விஜய், அமலா பால் | தமிழ் |  |
| 2014 | *சைவம்* | நாசர், சாரா அர்ஜுன், பாட்ஷா, ரே பால் மனோஜ், சண்முகராஜன் | தமிழ் |  |
| 2015 | *இது என்ன மாயம்* | விக்ரம் பிரபு, கீர்த்தி சுரேஷ், காவ்யா ஷெட்டி | தமிழ் |  |
| 2026 | *காதல் ரீசெட் ரிபீட்* | மதும்கேஷ், ஜியா சங்கர் | தமிழ் |  |

## மேற்கோள்கள்

## வெளி இணைப்புகள்

முகநூலில் ஏ. எல். விஜய்
# கார்த்திக் குமார்

| கார்த்திக் குமார் |
| --- |
| பிறப்பு | 21 நவம்பர் 1977 (1977-11-21) சென்னை, இந்தியா |
| பணி | நடிகர், நகைச்சுவை நடிகர் |
| செயற்பாட்டுக் காலம் | 2000 - தற்போது |
| வாழ்க்கைத் துணை | சுசித்ரா |
| வலைத்தளம் |
| www.evamstanduptamasha.in |

**கார்த்திக் குமார்** (பிறப்பு 21 நவம்பர் 1977) என்பவர் முன்னாள் இந்திய நடிகர் மற்றும் நகைச்சுவை நடிகர் ஆவார்.

## தனிப்பட்ட வாழ்க்கை

சென்னையிலுள்ள ஸ்ரீ வெங்கடேஸ்வரா பொறியியல் கல்லூரியில் வேதியியல் பொறியியலைப் படித்தார். பின்னணி பாடகரான சுசித்ரா என்பவரை மணந்தார்.

## தொழில்

கல்லூரிப் படிப்பை முடிந்தபின், கார்த்திக் தனது நண்பர் சுனில் விஷ்ணுவுடன் சேர்ந்து நிகழ்ச்சிகளை நடத்தும் நிறுவனமான "இவாம்" ஒன்றை தொடங்கினார்.

கார்த்திக் அறிமுகத்தை *அலைபாயுதே* (2000) திரைப்படத்தில் நடித்தார். இவர் ஆர். மாதவன் கதாப்பாத்திரத்திற்கான சோதனையில் பங்கேற்று, பின் மிகவும் இளையவராக இருப்பதால் நிராகரிக்கப்பட்டார். *யாரடி நீ மோகினி* மற்றும் *பொய் சொல்லப் போறோம்* (2008) போன்ற படங்களில் முக்கிய பாத்திரங்களில் நடித்துள்ளார்.

## திரைப்பட வரலாறு

|  |  |  |  |  |
| --- | --- | --- | --- | --- |
| **ஆண்டு** | **திரைப்படம்** | **பங்கு** | **மொழி** | **குறிப்புகள்** |
| 2000 | *அலைபாயுதே* | ஷியாம் | தமிழ் |  |
| 2002 | *சத்யா* |  | இந்தி |  |
| 2004 | *வானம் வசப்படும்* | கார்த்திக் | தமிழ் |  |
| 2004 | *யுவா* | விஷ்ணு | இந்தி |  |
| 2005 | *கண்ட நாள் முதல்* | அரவிந்த் | தமிழ் |  |
| 2008 | *யாரடி நீ மோகினி* | சீனு | தமிழ் |  |
| *பொய் சொல்லப் போறோம்* | உப்பிலிநாதன் | தமிழ் |  |
| 2009 | *நினைத்தாலே இனிக்கும்* | வாசு | தமிழ் |  |
| *எதுவும் நடக்கும்* | நாகா | தமிழ் |  |
| 2010 | *சப்னோ கே தேஷ் மெயின்* |  | இந்தி |  |
| *கொல கொலயா முந்திரிக்கா* | கிரிஷ் | தமிழ் |  |
| 2011 | *தெய்வத்திருமகள்* | கார்த்திக் | தமிழ் | விருந்தினர் தோற்றம் |
| *வெப்பம்* | விஷ்ணு | தமிழ் |  |
| 2015 | *பசங்க 2* | அகில் | தமிழ் |  |
| *வெள்ளையா இருக்கிறவன் பொய் சொல்ல மாட்டான்* | டாக்டர் ரகு | தமிழ் |  |
| 2018 | *மன்னர் வகையறா* | அறிவழகன் | தமிழ் |  |
| *வினோதன்* |  | தமிழ் |  |
| 2022 | *ராகெட்ரி: நம்பி விளைவு* | P. M. நாயர் | தமிழ் |  |

### தொலைக்காட்சி

| ஆண்டு | தலைப்பு | பங்கு | மொழி | குறிப்புகள் |
| --- | --- | --- | --- | --- |
| 2012 | *தர்மயுத்தம்* | அர்ஜுன் | தமிழ் |  |

## வெளி இணைப்புகள்
# ஏகன்

| *ஏகன்* |
| --- |
|  |
| இயக்கம் | ராஜூ சுந்தரம் |
| கதை | சரண் யூகி சேது |
| இசை | யுவன் ஷங்கர் ராஜா |
| நடிப்பு | அஜித் குமார் நயன்தாரா ஜெயராம் சுமன் நவ்தீப் பியா நாசர் |
| ஒளிப்பதிவு | அர்ஜுன் ஜனா |
| படத்தொகுப்பு | அந்தோனி |
| விநியோகம் | ஐங்கரன் இண்டர்நேசனல் |
| வெளியீடு | அக்டோபர் 25, 2008 |
| நாடு |  இந்தியா |
| மொழி | தமிழ் |

ஏகன் (*Aegan*) ராஜூ சுந்தரத்தின் இயக்கத்தில் 2008 ஆம் ஆண்டில் வெளிவந்த தமிழ்த் திரைப்படம் ஆகும். இந்தப் படத்தை ஜங்கரன் இண்டர்நேஷனல் பிலிம்ஸ் தயாரித்தது. அஜித் குமார், நயன்தாரா, நவ்தீப், பியா, நாசர், ஜெயராம் ஆகியோர் இப்படத்தில் முக்கிய பாத்திரங்களில் நடித்தனர்.

## கதை

அஜீத் ஒரு அதிரடி போலீஸ் அதிகாரி. ஒன்மேன் ஆர்மி என்று தந்தை நாசரே வர்ணிக்கும் அளவுக்கு தனியாளாக அடித்துத் துவம்சம் செய்யும் போலீஸ் இவர். வில்லன் சுமனுடைய பழைய கூட்டாளி தேவன் போலீஸ் அப்ரூவராக மாறிவிட, அவரைக் கொன்று விடத் துடிக்கிறார் சுமன். இதனால் மறைந்து வாழ்கிறார் தேவன். அவருக்கு ஒரே ஒரு மகள் (பியா). ஊட்டியில் ஒரு கல்லூரியில் படிக்கிறார்.

பியாவின் உயிருக்கு சுமனால் ஆபத்து வரும் எனக் கருதும் போலீஸ், அவரைப் பாதுகாக்கும் பொறுப்பை அஜீத்திடம் விடுகிறது. போலீஸ் என்று தெரியாமல் ஒரு மாணவரைப் போல மாறுவேடத்தில் போய் இதைச் செய்ய வேண்டும், அதே நேரம் பியாவின் தந்தை தேவனணையும் கண்டுபிடிக்க வேண்டும். இந்த பணியில் அஜீத் எப்படி தன் திறமையைக் காட்டி ஏகனாக உலா வருகிறார் என்பது மீதிக்கதை.

## நடிகர்கள்

| நடிகர்கள் | பாத்திரம் |
| --- | --- |
| அஜித் குமார் | சிவா |
| நயன்தாரா | மல்லிகா |
| சுமன் | ஜோன் சின்னப்பா |
| நவ்தீப் | நரேன் |
| பியா | பூஜா |
| நாசர் | கார்த்திகேயன் |

## பாடல்

இப் படத்திற்கு யுவன் ஷங்கர் ராஜா இசை அமைத்திருந்தார்.

| பாடல் | பாடியவர்கள்: |
| --- | --- |
| ஹேய் சாலா | ப்லேஸ், நரேஸ் ஐயர், அஸ்லம் |
| ஹேய் பேபி | சங்கர் மகாதேவன் |
| யாகு யாகு | சுவி, ஊஜேனி, சத்யன், ரன்ஜித், நவீன் |
| கிச்சு கிச்சு | வசுந்திரா தாஸ், யுவன் ஷங்கர் ராஜா |
| ஓடும் வரையில் | கே கே, சென்தி |

## விமர்சனம்

ஆனந்த விகடன் வார இதழில் வந்த விமர்சனத்தில் "பன்ச் டயலாக், படு சூடான சண்டைக் காட்சிகள் என்று பார்த்துப் பழக்கப்பட்ட அஜீத்தை வைத்து காமெடிக் கதை சொல்லி இருக்கிறார் அறிமுக இயக்குநர் ராஜூ-சுந்தரம்... படம் முழுக்க பில்லா ஹேங் ஓவர்! வில்லனின் அடியாட்கள் பார் இருட்டிலும்கூட கூலிங் கிளாஸ் அணிந்து மிரள வைக்கிறார்கள்... காமெடிப் படம் எடுக்கலாம். படத்தையே காமெடியாக எடுத்தால்..." என்று எழுதி 38/100 மதிப்பெண்களை வழங்கினர்.

## மேற்கோள்கள்

## வெளியிணைப்புகள்

* இணையதள திரைப்பட தரவுத்தளத்தில் *ஏகன்*
* யூடியூபில் மூழு நீளத் திரைப்படம்
# நவ்தீப்

| நவ்தீப் |
| --- |
|  |
| பிறப்பு | நவ்தீப் பள்ளபொலு சனவரி 26, 1986 (1986-01-26) ஐதராபாத்து, ஆந்திர பிரதேசம், இந்தியா |
| பணி | நடிகர் |
| செயற்பாட்டுக் காலம் | 2004–அறிமுகம் |

**நவ்தீப்** (*Navdeep*) (பிறப்பு: 1986 சனவரி 26) ஒரு இந்தியத் திரைப்பட நடிகர். தெலுங்குத் திரைப்படங்களில் நடித்து வரும் இவர் தமிழ் மற்றும் இந்தி மொழித் திரைப்படங்களிலும் நடிக்கிறார். 2004ஆம் ஆண்டு **ஜெய்** என்ற தெலுங்குத் திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து 2005ஆம் ஆண்டு அறிந்தும் அறியாமலும் என்ற தமிழ் திரைப்படத்தில் நடித்தார்.

## ஆரம்ப வாழ்க்கை

நவ்தீப் ஜனவரி 26 1986ஆம் ஆண்டு ஐதராபாத்து, ஆந்திர பிரதேசம், இந்தியாவில் பிறந்தார்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 நவ்தீப்
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் நவ்தீப்
* முகநூலில் நவ்தீப்
* டுவிட்டரில் நவ்தீப்
* இன்ஸ்ட்டாகிராமில் நவ்தீப்
# மேயின் ஹூன் நா

**மைன் ஹூ நா** (இந்தி: मैं हूँ ना) 2004 ஆம் ஆண்டு வெளிவந்த ஹிந்தி மொழித் திரைப்படமாகும், ஃபராஹ் கான் இயக்கத்தில் வெளிவந்த இத்திரைப்படத்தில் ஷா ருக் கான், சுஷ்மிதா சென் மற்றும் பலர் நடித்திருந்தனர்.

| *மைன் ஹூ நா* |
| --- |
|  |
| இயக்கம் | ஃபராஹ் கான் |
| தயாரிப்பு | ஷா ருக் கான், கௌரி கான், சஞ்ஜீவ் சௌவ்லா, ராட்டன் ஜெயின் |
| கதை | ஃபராஹ் கான்; ராஜேஷ் சாதி; அப்பாஸ் டைர்வாலா |
| இசை | ஜாவேத் அக்தர், அனு மாலிக் |
| நடிப்பு | ஷா ருக் கான், சுஷ்மிதா சென், சையத் கான், அம்ரிதா ராவ் |
| விநியோகம் | ரெட் சில்லீஸ் என்டர்டைன்மெண்ட், ஈரோஸ் இன்டர்நேஷனல் |
| வெளியீடு | ஏப்ரல் 30, 2004 |
| ஓட்டம் | 179 |
| மொழி | ஹிந்தி |

## சான்றுகள்
# ஜெய்

| ஜெய் |
| --- |
|   |
| பிறப்பு | ஏப்ரல் 6, 1986 (1986-04-06) சென்னை, தமிழ்நாடு, இந்தியா |
| தொழில் | திரைப்பட நடிகர். |
| நடிப்புக் காலம் | 2002-தற்போது |

**ஜெய்** (*Jai*, பிறப்பு: ஏப்ரல் 6,
1986) ஒரு தமிழ்த் திரைப்பட நடிகர். இவர் பாடகர் தேவாவின் தம்பி சம்பத்தின் மகன் ஆவார்.

ஆனந்த விகடனுக்கு அளித்த பேட்டியில், அவர் இசுலாம் மார்க்கத்தை ஏற்றதாகவும், ஏழு ஆண்டுகளாக அதை பின்பற்றி வருகிறார் என்றும், எதிர்காலத்தில் தனது பெயரை அஜீஷ் ஜெய் என்று மாற்ற நினைப்பதாகவும் கூறினார்.

## நடித்துள்ள திரைப்படங்கள்

| ஆண்டு | படம் | பாத்திரம் | குறிப்பு |
| --- | --- | --- | --- |
| 2002 | பகவதி | குணா |  |
| 2007 | சென்னை 600028 | ரகு |  |
| 2008 | சுப்ரமணியபுரம் | அழகர் |  |
| 2008 | சரோஜா | ஜெய் |  |
| 2009 | வாமனன் | ஆனந்த் |  |
| 2009 | அதே நேரம் அதே இடம் | கார்த்திக் |  |
| 2009 | கோவா | விநாயகம் |  |
| 2010 | அவள் பெயர் தமிழரசி | ஜோதிமுருகன் |  |
| 2010 | கனிமொழி | ராஜேஷ் |  |
| 2011 | எங்கேயும் எப்போதும் | கதிரேசன் |  |
| 2013 | நவீன சரஸ்வதி சபதம் | ராம ராஜன் |  |
| 2013 | ராஜா ராணி | சூர்யா |  |
| 2013 | வடகறி |  |  |
| 2013 | அர்ஜூனன் காதலி |  |  |
| 2014 | *திருமணம் எனும் நிக்காஹ்* | விஜய இராகவாச்சாரி |  |
| 2015 | *வலியவன்* | வினோத் |  |
| 2015 | *மாசு என்கிற மாசிலாமணி* | கதிரேசன் | சிறப்புத் தோற்றம் |
| 2015 | *வாலு* | சூர்யா | சிறப்புத் தோற்றம் |
| 2015 | *அர்ஜுனன் காதலி* | அர்ஜுன் |  |
| 2015 | *புகழ்* |  |  |
| 2015 | *தமிழ்செல்வனும் தனியார் அஞ்சலும்* | தமிழ்செல்வன் |  |
| 2015 | *வேட்டை மன்னன்* |  |  |

## மேற்கோள்கள்

## வெளி இணைப்பு

* ஐ.எம்.டி.பி இணையத்தளத்தில் Jai
# ஜீவா (திரைப்பட நடிகர்)

| ஜீவா |
| --- |
|  ஜனவரி 2014- இல் ஜீவா |
| இயற் பெயர் | அமர் சௌத்திரி |
| பிறப்பு | (1984-01-04)சனவரி 4, 1984 சென்னை, இந்தியா |
| துணைவர் | சுப்ரியா (2007–தற்போதும்) |
| உறவினர் | ஆர். பி. சௌத்ரி(தந்தை), ரமேஷ் (அண்ணா) |
| குறிப்பிடத்தக்க படங்கள் | *ராம்* (2005) *டிஷ்யூம்'* (2006) *ஈ* (2006) |
| இணையத்தளம் |  |

**ஜீவா** (பிறப்பு - சனவரி 4, 1984, இயற்பெயர் - அமர்) தமிழ்த் திரைப்பட நடிகராவார். திரைப்படத் தயாரிப்பாளரான ஆர். பி. சௌத்ரி இவரின் தந்தையும், திரைப்பட நடிகரான ரமேஷ் இவரது உடன் பிறந்தவரும் ஆவர். தொடக்கத்தில் வழக்கமான திரைப்பட நடிகராக அறிமுகமான இவர், தற்பொழுது மாறுபட்ட கதைப் பாத்திரங்களை தேர்ந்தெடுத்து நடிப்பதற்காக அறியப்படுகிறார்.

## திரைப்படவியல்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2003 | *ஆசை ஆசையாய்* | வினோத் | தமிழ் |  |
| *தித்திக்குதே* | வேனு | தமிழ் |  |
| 2005 | *ராம்* | ராம கிருஷ்ணா | தமிழ் | **வெற்றியாளர்**, சிறந்த நடிகருக்கான சைப்ரஸ் சர்வதேச திரைப்பட விழா விருது |
| 2006 | *டிஷ்யூம்* | பாஸ்கர் | தமிழ் |  |
| *கீர்த்தி சக்கரா* | ஜெய்குமார் | மலையாளம் | **வெற்றி**, சிறந்த நட்சத்திர ஜோடிக்கான ஏசியாநெட் திரைப்பட விருது (shared with Gopika) |
| *அரண்* | தமிழ் | *கீர்த்தி சக்ரா*வின் மொழிமாற்றம் செய்யப்பட்ட படம் |
| *ஈ* | ஈஸ்வரன் (ஈ) | தமிழ் |  |
| 2007 | *பொறி* | ஹரி | தமிழ் |  |
| *கற்றது தமிழ்* | பிரபாகர் | தமிழ் | **பரிந்துரை**: விஜய் விருதுகள் (சிறந்த நடிகர்) |
| *ராமேஸ்வரம்* | ஜீவன் | தமிழ் |  |
| 2008 | *தெனாவட்டு* | கோட்டைசாமி | தமிழ் |  |
| 2009 | *சிவா மனசுல சக்தி* | சிவா | தமிழ் |  |
| 2010 | *கச்சேரி ஆரம்பம்* | பாரி | தமிழ் |  |
| *பாஸ் என்கிற பாஸ்கரன்* | சிவா | தமிழ் | சிறப்புத் தோற்றம் |
| 2011 | *சிங்கம் புலி* | அசோக், சிவா | தமிழ் |  |
| *கோ* | அஸ்வின் | தமிழ் |  |
| *ரௌத்திரம்* | சிவா | தமிழ் |  |
| *வந்தான் வென்றான்* | அர்ஜூன் | தமிழ் |  |
| 2012 | *நண்பன்* | சேவற்கொடி செந்தில் | தமிழ் |  |
| *நீ தானே என் பொன்வசந்தம்* | வருண் கிருஷ்ணன் | தமிழ் |  |
| *முகமூடி* |  | தமிழ் |  |
| 2013 | *டேவிட்* | டேவிட் | தமிழ் |  |
| *என்றென்றும் புன்னகை (திரைப்படம்)* | கௌதம் ஸ்ரீதர் | தமிழ் |  |
| 2014 | *ஜில்லா* |  | தமிழ் | சிறப்புத் தோற்றம் - "பாட்டு ஒன்னு" பாடலில் மட்டும்  |
| *யான்* | சந்திரசேகர் | தமிழ் |  |
| 2016 | *போக்கிரி ராஜா* |  | தமிழ் |  |
| 2026 | *தலைவர் தம்பி தலைமையில்* |  | தமிழ் |  |

இவர் 2019 ஆம் ஆண்டு கீ என்ற படத்தில் நடித்தார்.

## குறிப்புகள்

## வெளியிணைப்புகள்

விக்கிமீடியா பொதுவகத்தில்,
 Jiiva
என்பதில் ஊடகங்கள் உள்ளன.

* அதிகாரப்பூர்வ இணையதளம்
* ஐ.எம்.டி.பி இணையத்தளத்தில் ஜீவா
# கார்த்திகா நாயர்

| கார்த்திகா நாயர் |
| --- |
|  |
| பிறப்பு | 27 சூன் 1992 (1992-06-27) |
| பணி | நடிகை, மாடல் |
| செயற்பாட்டுக் காலம் | 2009 – இன்றளவும் |
| பெற்றோர் | ராதா |
| உறவினர்கள் | துளசி நாயர் (சகோதரி) |

**கார்த்திகா நாயர்** (*Karthika nair*) தென்னிந்தியத் திரைப்பட நடிகையாவார். இவர் தமிழ், தெலுங்கு, கன்னடம், மலையாளத் திரைப்படங்களில் நடித்து வருகின்றார். இவர் நடிகை ராதாவின் மூத்த மகள் ஆவார். 2009 ஆம் ஆண்டு ஜோஷ் என்ற தெலுங்குத் திரைப்படத்தின் மூலம் அறிமுகமானார். 2011 ஆம் ஆண்டு கோ என்ற திரைப்படத்தின் மூலம் தமிழ்த் திரைப்பட உலகிற்கு அறிமுகமானார்.

## ஆரம்ப வாழ்க்கை

இவர் நடிகை ராதாவின் மகள் ஆவார். இவருக்கு ஒரு சகோதரனும் ஒரு சகோதரியும் (துளசி நாயர்) உள்ளனர். இவரும் ஒரு நடிகையாவார். இவர் தனது பள்ளிப் பருவத்தை மும்பையில் உள்ள போடர் இன்டர்நேசனல் பள்ளியில் படித்தார். பின்னர் லண்டன் பொருளாதாரக் கல்லூரியில் (London School of Economics) தொழில் கல்வி படித்தார்.

## தொழில்

இவர் 2007ஆம் ஆண்டு தெலுங்கு திரைப்படத்துறையில் ஜோஷ் (Josh) என்ற திரைப்படத்தில் நடிகர் நாக சைதன்யாவின் ஜோடியாக அறிமுகமானார். இவர் 2011ஆம் ஆண்டு கோ என்ற தமிழ் திரைப்படத்தில் நடிகர் ஜீவாவுக்கு ஜோடியாக அறிமுகமானார். இந்தத் திரைப்படம் வெற்றித் திரைப்படமாக அமைந்தது. இவர் தமிழ், தெலுங்கு, மலையாளம், கன்னடம் போன்ற மொழிகளில் பல திரைப்படங்களில் நடித்துக்கொண்டு இருக்கின்றார்.

வா டீல், கோல்ட், புறம்போக்கு போன்ற திரைப்படங்களில் நடித்தார்.

## திரைப்படங்கள்

| ஆண்டு | திரைப்படம் | பங்கு | மொழி | குறிப்புகள் |
| --- | --- | --- | --- | --- |
| 2009 | ஜோஷ் | வித்யா | தெலுங்கு |  |
| 2011 | மகரமஞ்சு | சுகந்த பை, ஊர்வசி | மலையாளம் |  |
| 2011 | *கோ* | ரேணுகா நாராயணன் | தமிழ் |  |
| 2012 | தம்மு | நீலவேணி | தெலுங்கு |  |
| 2013 | கம்மத் & கம்மத் | சுரேகா | மலையாளம் |  |
| 2013 | *அன்னக்கொடி* | அன்னக்கொடி | தமிழ் |  |
| 2013 | பிருந்தாவன | பூமி | கன்னடம் |  |
| 2013 | *டீல்* |  | தமிழ் | படப்பிடிப்பில் |
| 2013 | *கோல்ட்* |  | மலையாளம் | முன் தயாரிப்பு |
| 2013 | புறம்போக்கு |  | தமிழ் | முன் தயாரிப்பு |

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் கார்த்திகா நாயர்
# அஜ்மல் அமீர்

| அஜ்மல் அமீர் |
| --- |
|  |
| பிறப்பு | அமர் பி ஆலுவா கேரளா இந்தியா |
| பணி | நடிகர், மருத்துவர் |

**அஜ்மல் அமீர்** ஒரு தமிழ் மற்றும் மலையாள மொழித் திரைப்பட நடிகர் ஆவார். இவர் 2004ஆம் ஆண்டு பிப்ரவரி 14 என்ற திரைப்படத்தின் மூலம் அறிமுகமானார். அந்தத் திரைப்படத்தைத் தொடர்ந்து அஞ்சாதே, தநா-07-அல 4777, கோ போன்ற பல திரைப்படங்களில் நடித்துள்ளார்.

உக்ரைன் நாட்டின் வின்னிட்சியாவில் உள்ள தேசிய பைரோகோவ் நினைவு மருத்துவ பல்கலைக்கழகத்தில் மருத்துவம் பயின்றுள்ளார்.

## வெளி இணைப்புகள்

* ஐ.எம்.டி.பி இணையத்தளத்தில் அஜ்மல் அமீர்

## மேற்கோள்கள்
# நெருங்கி வா முத்தமிடாதே

**நெருங்கி வா முத்தமிடாதே** (Nerungi Vaa Muthamidathe) லட்சுமி ராமகிருஷ்ணன் இயக்கத்தில் 2014 ஆம் ஆண்டு வெளிவந்த இந்தியத் தமிழ்த் திரைப்படமாகும். பியா பாஜ்பாய், ஷபீர், ஸ்ருதி ஹரிஹரன், ஏ. எல். அழகப்பன், ஒய். ஜி. மகேந்திரன் மற்றும் பலர் நடித்திருக்கும் இப்படத்திற்கு ஒளிப்பதிவு செய்தவர் ஏ. வினோத் பாரதி ஆவார். ஏ. வி. அனூப் தயாரிப்பில், மேட்லி ப்ளூஸ் இசை அமைப்பில், 31 அக்டோபர் 2014 ஆம் தேதி வெளியானது.

## நடிகர்கள்

* பியா - மாயா
* ஷபீர் - சந்துரு
* சுருதி ஹரிஹரன் - மஹா
* ஏ. எல். அழகப்பன் - காளீஸ்வரன்
* விஜி சந்திரசேகர் - சீதா
* ஒய். ஜி. மகேந்திரன் - சுப்பிரமணியன்
* தம்பி ராமையா - ராஜ கோபாலன்
* பாலா சரவணன் - சொக்கு
* நடராசன் - மாயாவின் நண்பன்
* அம்பிகா
* இலட்சுமி ராமகிருஷ்ணன்
* ஏ. வி. அனூப்
* சியாம் சாகர்
* கவுதம் குரூப்
* பிரதிக்
* ராமகிருஷ்ணன்

## தயாரிப்பு

இலட்சுமி ராமகிருஷ்ணன், தனது இரண்டாவது திரைப்படம் திருச்சி-காரைக்கால் பயணம் தொடர்பாகவும், வாகன எரிபொருள் நெருக்கடியை சார்ந்தும் இருக்கும் என்று அறிவித்தார். கதாநாயகியாக பியா பாஜ்பாயும், தமிழ் திரைப்படங்களில் முதல் முறையாக அறிமுகமாகும் ஸ்ருதி ஹரிஹரனும் தேர்வு செய்யப்பட்டனர். தனது கணவர் ராமகிருஷ்ணன் மற்றும் தயாரிப்பளார் ஏ. வி. அனூப் ஆகியோர் படத்தில் சிறுவேடத்தில் நடித்திருப்பதாகவும், தனது இளைய மகள் ஷ்ரேயா இயக்கத்தில் உதவிய இருந்ததாகவும் லட்சுமி ராமகிருஷ்ணன் மேலும் அறிவித்தார்.

இந்தத் திரைப்படம் எழுபது நாட்களில் படமாக்கப்பட்டது. தனது முந்தைய படைப்பை (ஆரோகணம் 2012) காட்டிலும் , இப்படம் புத்துணர்வுடன் இருக்கும் என்று லட்சுமி ராமகிருஷ்ணன் தெரிவித்தார். இந்தப் படத்தின் பெயர், ஒரு லாரியின் பின் எழுதியிருந்த வாசகத்தைச் சார்ந்தது.

## ஒலிப்பதிவு

பிரசாந்த் டெக்னா மற்றும் ஹரிஷ் வெங்கட் இருக்கும் மேட்லி ப்ளூஸ், படத்தின் பின்னணி மற்றும் பாடல்களின் இசையை அமைத்தது. ஆறு பாடல்களை கொண்ட ஒலித்தொகுப்பு 25 செப்டம்பர் 2014 ஆம் தேதி சூரியன் பண்பலை வானொலி ஸ்டுடியோவில் வெளியானது. 10-க்கு 8 மதிப்பெண்கள் பெற்று, அறிமுக இசை அமைப்பாளர்கள் இருவரும் நல்ல இசையை தந்துள்ளதாக விமர்சனம் செய்யப்பட்டது. படத்தின் அனைத்து பாடல்களுக்கும் வரிகள் எழுதியது நா. முத்துக்குமார் ஆவார்.

பாடல்களின் பட்டியல்| ட்ராக் | பாடல் | பாடியவர் | நீளம் |
| --- | --- | --- | --- |
| 1 | கலிகாலம் | ஷங்கர் மஹாதேவன் | 4:35 |
| 2 | ஹே சுற்றும் பூமி | மிலி நாயர், ஹரிஷ் வெங்கட் | 3:39 |
| 3 | யார் | நந்தினி ஸ்ரீகர் | 4:42 |
| 4 | யாரும் பாக்காம | சின்மயி | 3:42 |
| 5 | கலிகாலம் (பின்னணி) | - | 4:32 |
| 6 | யாரும் பாக்காம (பின்னணி) | - | 3:42 |

## வரவேற்பு

நல்ல கதையாக இருந்தாலும், நீண்ட திரைக்கதையை கொண்ட படம் என்றும், சாதி கலப்பு, காதல், தந்தை மகன் உறவு, தாய் மகள் உறவு, அரசியல் ஊழல் போன்ற பல பிரச்சனைகளை வெறும் 114 நிமிடங்களில் இயக்குநர் காட்சிப்படுத்த முயற்சி செய்துள்ளதாகவும், விமர்சனம் செய்யப்பட்டது.

## மேற்கோள்கள்
# விஜய் விருதுகள் (சிறந்த துணை நடிகை)

**விஜய் விருதுகள் (சிறந்த துணை நடிகை)** என்பது விஜய் தொலைக்காட்சியால் தமிழ் திரைத்துறையில் சிறந்த திரைப்பட துணை நடிகைக்கு கொடுக்கப்படும் விருதாகும். இது விஜய் விருதுகள் நிகழ்ச்சியில் நடுவர்களால் வருடந்தோறும் கொடுக்கப்படும் விருதாகும்.

## விருது பெற்றவர்கள்

சிறந்த துணை நடிகைக்கான விருது பெற்றவர்களும் அவர்கள் இவ்விருதைப் பெற காரணமாக அமைந்த திரைப்படங்களும் கீழே பட்டியலிடப்பட்டுள்ளன.

| ஆண்டு | நடிகை | திரைப்படம் | சான்று |
| --- | --- | --- | --- |
| 2013 | தன்சிகா | *பரதேசி*  |  |
| 2012 | அனுபமா குமார் | *முப்பொழுதும் உன் கற்பனைகள்* |  |
| 2011 | உமா ரியாஸ் | *மௌனகுரு* |  |
| 2010 | சரண்யா பொன்வண்ணன் | *தென்மேற்கு பருவக்காற்று* |  |
| 2009 | அபிநயா | *நாடோடிகள்* |  |
| 2008 | சிம்ரன் | *வாரணம் ஆயிரம்* |  |
| 2007 | சுஜாதா | *பருத்திவீரன்* |  |

## பட்டியல்

* 2010 சரண்யா பொன்வன்னன் - தென்மேற்கு பருவக்காற்று

பரிந்துரைக்க்ப்பட்டவர்கள்
* சுசன்
* ஸ்நிக்தா
* அபிராமி
* சங்கீதா

* 2009 அபிநயா - நாடோடிகள்

பரிந்துரைக்க்ப்பட்டவர்கள்
* சிரேயா ரெட்டி
* செந்தி குமாரி
* சஞ்சனா
* மதுமிதா`

* 2008 சிம்ரன் - வாரணம் ஆயிரம்

பரிந்துரைக்க்ப்பட்டவர்கள்
* ஐசுவர்யா
* சிநேகா
* சரண்யா மோகன்

* 2007 சுஜாதா - பருத்தி வீரன்

பரிந்துரைக்க்ப்பட்டவர்கள்
* ஹேமலதா
* குஷ்பூ
* சுவர்ண்மால்யா
* நதியா

## மேற்கோள்கள்